Lorrainen Louise

Louise de Lorraine (30. huhtikuuta 1553 – 29. tammikuuta 1601 Moulins) oli ranskalainen herttuatar, kuningas Henrik III:n puoliso ja Ranskan kuningatar vuosina 1575–1589.

 Suku 
Louisen vanhemmat olivat Lorrainen herttua Nicolas de Lorraine ja tämän ensimmäinen puoliso Marguerite d'Egmont (k. 1554). Louisen kasvatuksesta vastasi hänen äitipuolensa. 

 Avioliitto 
Louise tapasi Henrikin ensimmäisen kerran vuonna 1573 Lorrainessa. Naimisiin he menivät 17. huhtikuuta 1575 kaksi päivää Henrikin kruunajaisten jälkeen. Avioliitto oli aikakaudella poikkeuksellinen, sillä Henrik päätti itse avioliitostaan Louisen kanssa, jonka syntyperän ei katsottu olleen tarpeeksi korkeasäätyinen Ranskan kuningattarelle. Kuninkaan vaikutusvaltainen äitikään Katariina de’ Medici ei ollut avioliittoon tyytyväinen. Louise itse sai tiedon avioliitostaan Lorraineen tulleita läheteiltä.

Katariina de’ Medici ei tahtonut luopua vaikutusvallastaan ja Louise jäi taka-alalle. Pian myös avioliitto alkoi rakoilla. Henrik viihtyi mieluummin hovinsa kanssa. Kuningatar Louise keskittyi uskontoon ja hyväntekeväisyyteen. He eivät saaneet lapsia.

 Leskikuningatar 
Henrik III murhattiin 2. elokuuta 1589. Onnettomasta avioliitosta huolimatta Henrikin kuolema järkytti Louisea. Seuraava kuningas Henrik IV antoi Louiselle luvan jäädä Pariisiin, josta hän kuitenkin lähti. Louise kuoli 47-vuotiaana tammikuussa 1601 Moulinsissa.Louise of Lorraine

 Lähteet 

 Viitteet 

Luokka:Ranskan kuninkaalliset
Luokka:Vuonna 1553 syntyneet
Luokka:Vuonna 1601 kuolleet